|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4502, 487 4602F: +381 21 487 46 14Ounz@vojvodina.gov.rs |
|  | ČÍSLO: 002574714 2024 09427 001 001 000 001 | DÁTUM: 06. 09. 2024 |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny (Úradný vestník APV číslo 7/23 a 5/24) a Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV číslo 45/23 a 37/24 – opätovná bilancia), Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) vypisuje

**SÚBEH**

**NA FINANCOVANIE A SPOLUFINANCOVANIE OBSTARANIA ZARIADENIA – VIDEODOHĽADU VO FUNKCII PODPORY A ZVYŠOVANIA BEZPEČNOSTI ŽIAKOV PRE USTANOVIZNE STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY V ROKU 2024**

Súbeh sa vypisuje na výnos prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23 a 37/24 – opätovná bilancia), a to na financovanie a spolufinancovanie obstarania video monitorovacích zariadení a zariadení na prepojenie s monitorovacou miestnosťou, pre ustanovizne stredného vzdelávania a výchovy na území Autonómnej pokrajiny Vojvodiny v celkovej sume **60 000 000,00 dinárov.**

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2024.

**PODMIENKY SÚBEHU**

*1. Podávatelia prihlášky*

Právo účasti na súbehu majú ustanovizne stredoškolského vzdelávania na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území Autonómnej pokrajiny Vojvodiny sú:

1. význam realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú objekty,
2. dôležitosť realizácie projektu na poskytovanie kvalitných podmienok na vykonávanie výchovno-vzdelávacej práce,
3. finančná opodstatnenosť projektu,
4. udržateľnosť projektu,
5. miestny alebo regionálny význam projektu,
6. činnosti vykonávané na účely realizácie projektu,
7. zabezpečené zdroje prostriedkov na realizáciu projektu.

V prípade podania prihlášky na spolufinancovanie obstarania vybavenia prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Uprednostnené budú ustanovizne, ktoré predložia vyhlásenie, že lokálna samospráva, na území ktorej má ustanovizeň sídlo, najneskôr do 30. júna 2025 zafinancuje vybavenie monitorovacej miestnosti, ktorá bude umiestnená v priestoroch lokálnej polície/pobočky (ak existuje) alebo v inom vhodnom priestore v súlade so zákonom.

Jedna ustanovizeň môže podať len jednu prihlášku na súbeh, ktorá môže dosiahnuť maximálne 2 000 000,00 dinárov.

Po pridelení prostriedkov na základe súbehu užívateľ je povinný počas obstarania vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 91/2019 a 92/2023).

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa predkladajú na jednotnom tlačive sekretariátu (jedna ustanovizeň podáva len jednu žiadosť). Kompletnú súbehovú dokumentáciu možno stiahnuť od **6. septembra 2024** na stránke sekretariátu [**www.puma.vojvodina.gov.rs**](http://www.puma.vojvodina.gov.rs).

Prihlášky sa doručujú poštou na adresu: **POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD**, s uvedením názvu súbehu a projektu, poštou alebo osobne na podateľni pokrajinských orgánov správy (na uvedenú adresu) v čase od 9:00 do 14:00 hod. Prihlášky podané osobne alebo poštou je potrebné podať aj elektronicky v skenovanom PDF formáte, ako aj vo word formáte, prostredníctvom aplikácie sekretariátu <http://185.166.125.155/konkursi/> výberom príslušného verejného súbehu, ktorého sa prihláška týka.

K prihláške na súbeh sa pripája:

1. nezáväzná ponuka – predúčet na kúpu video monitorovacieho zariadenia a zariadenia na pripojenie k monitorovacej miestnosti, inštaláciu a uvedenie do prevádzky (v zadanej ponuke – predúčte by hodnota zariadenia mala byť väčšia ako hodnota služby inštalácie zariadenia);
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania vybavenia (zmluva, rozhodnutie, výpis z rozpočtu jednotky lokálnej samosprávy, finančného plánu ustanovizne a pod.) spolu s riadne podpísaným a opečiatkovaným vyhlásením zodpovednej osoby ustanovizne/jednotky lokálnej samosprávy o účasti na spolufinancovaní obstarania predmetného vybavenia (vyhlásenie doručiť vo voľnej podobe) a voliteľne:

1) Vyhlásenie lokálnej samosprávy, na území ktorej má škola sídlo, že najneskôr do 30. júna 2025 zafinancuje vybavenie monitorovacej miestnosti v priestoroch lokálnej policajnej stanice/pobočky (ak existuje);

**Lehota podávania prihlášok na súbeh je 20. septembra 2024.**

Sekretariát si vyhradzuje právo, podľa potreby, požadovať od žiadateľa dodatočnú dokumentáciu a informácie alebo na pridelenie finančných prostriedkov určiť splnenie dodatočných podmienok.

Komisia nebude rozoberať:

* neúplné prihlášky,
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu),
* prihlášky, ktoré nesúvisia so súbehom plánovaného účelu,
* prihlášky užívateľov, ktorí v predchádzajúcom kalendárnom roku neopodstatnili prostriedky pridelené sekretariátom vo finančných a opisných správach.

Výsledky súbehu sa uverejnia na internetovej prezentácii sekretariátu.

**Ďalšie informácie týkajúce sa realizácie súbehu je možné získať v sekretariáte telefonicky: 021/487 4502 a 487 4602.**

 **POKRAJINSKÝ TAJOMNÍK**

 **Róbert Ótott**